CELEX: 31984R0701
Language: el
Date: 1984-03-16
Title: Κανονισμός (ΕΟΚ) αριθ. 701/84 της Επιτροπής της 16ης Μαρτίου 1984 για τον καθορισμό των εξισωτικών εισφορών στον αμπελοοινικό τομέα

Avis juridique important

|

31984R0701

Κανονισμός (ΕΟΚ) αριθ. 701/84 της Επιτροπής της 16ης Μαρτίου 1984 για τον καθορισμό των εξισωτικών εισφορών στον αμπελοοινικό τομέα  

Επίσημη Εφημερίδα αριθ. L 074 της 17/03/1984 σ. 0034 - 0036 Φινλανδική ειδική έκδοση: Κεφάλαιο 3 τόμος 17 σ. 0085  Ισπανική ειδική έκδοση: Κεφάλαιο 03 τόμος 30 σ. 0022  Σουηδική ειδική έκδοση: Κεφάλαιο 3 τόμος 17 σ. 0085  Πορτογαλική ειδική έκδοση : Κεφάλαιο 03 τόμος 30 σ. 0022 

***** ΚΑΝΟΝΙΣΜΟΣ (ΕΟΚ) αριθ. 701/84 ΤΗΣ ΕΠΙΤΡΟΠΗΣ  της 16ης Μαρτίου 1984  για τον καθορισμό των εξισωτικών εισφορών στον αμπελοοινικό τομέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 17 παράγραφος 6,  Εκτιμώντας:  ότι, δυνάμει του άρθρου 17 παράγραφος 3 του κανονισμού (ΕΟΚ) αριθ. 337/79, πρέπει να επιβληθεί εξισωτική εισφορά στα εισαγόμενα προϊόντα, όταν γι' αυτά τα προϊόντα η τιμή προσφοράς «ελεύθερο στα σύνορα», αυξημένη κατά τους δασμούς, είναι κατώτερη από την τιμή αναγωγής τους· ότι η εξισωτική εισφορά ισούται με τη διαφορά μεταξύ της τιμής αναγωγής και της τιμής προσφοράς «ελεύθερο στα σύνορα», αυξημένης κατά τους δασμούς·  ότι ο κανονισμός (ΕΟΚ) αριθ. 344/79 του Συμβουλίου της 5ης Φεβρουαρίου 1979 περί καθορισμού των γενικών κανόνων για τον καθορισμό της τιμής αναγωγής και την είσπραξη της εξισωτικής εισφοράς στον τομέα του οίνου (3), ορίζει στο άρθρο 5 ότι ο οίνος που προέρχεται από τρίτες χώρες, εάν δεν αναφέρεται μεταξύ των οίνων για τους οποίους καθορίζεται μια ειδική τιμή αναγωγής, υπόκειται στην εξισωτική εισφορά που ισχύει για τους ερυθρούς οίνους ή, ανάλογα με την περίπτωση, για τους λευκούς οίνους·  ότι ο κανονισμος (ΕΟΚ) αριθ. 3400/83 της Επιτροπής (4) καθόρισε τις τιμές αναγωγής που ισχύουν για την περίοδο από 16 Δεκεμβρίου 1983 έως 31 Αυγούστου 1984·  ότι για κάθε προϊόν, για το οποίο έχει καθορισθεί τιμή αναγωγής, καθορίζεται, βάσει των διαθέσιμων στοιχείων, τιμή εισφοράς «ελεύθερο στα σύνορα» για όλες τις εισαγωγές· ότι τα στοιχεία αυτά ορίζονται στο άρθρο 1 παράγραφοι 1, 2 και 3 του κανονισμού (ΕΟΚ) αριθ. 1019/70 της Επιτροπής της 29ης Μαΐου 1970 περί λεπτομερειών εφαρμογής για τον ορισμό τιμών προσφοράς «ελεύθερο στα σύνορα» και τον καθορισμό εξισωτικής εισφοράς στον αμπελοοινικό τομέα (5), όπως τροποποιήθηκε τελευταία από τον κανονισμό (ΕΟΚ) αριθ. 1297/77 (6)·  ότι σύμφωνα με τα άρθρα 1 και 3 του κανονισμού (ΕΟΚ) αριθ. 1019/70 οι τιμές προσφοράς «ελεύθερο στα σύνορα» πρέπει να ορίζονται βάσει των πλέον ευνοϊκών δυνατοτήτων αγοράς για τα εκάστοτε προϊόντα· ότι για τον ορισμό αυτών των τιμών δεν λαμβάνονται υπόψη στοιχεία που αφορούν προσφορές οι οποίες δεν έχουν καμία οικονομική επίπτωση στην αγορά, ιδίως εξαιτίας της μικρής ποσότητας η οποία προσφέρεται·  ότι σύμφωνα με το άρθρο 2 του κανονισμού (ΕΟΚ) αριθ. 1019/70, οι τιμές πρέπει να προσαρμοσθούν, αν δεν ισχύουν «ελεύθερο στα σύνορα» της Κοινότητας ή για προϊόν αντίστοιχο με εκείνο του οποίου η τιμή προσανατολισμού ελήφθη υπόψη για τον καθορισμό της τιμής αναγωγής·  ότι η εξισωτική εισφορά για ένα προϊόν πρέπει να καθορισθεί βάσει του βαθμού οινοπνεύματος ανά εκατόλιτρο ή βάσει εκατολίτρου, αναλόγως αν η τιμή αναγωγής γι' αυτό το προϊόν έχει καθορισθεί βάσει του βαθμού οινοπνεύματος ανά εκατόλιτρο ή βάσει εκατολίτρου·  ότι, σύμφωνα με το άρθρο 4 παράγραφος 2 του κανονισμού (ΕΟΚ) αριθ. 1019/70, η εξισωτική εισφορά τροποποιείται, όταν διαπιστώνεται αισθητή διακύμανση στην τιμή προσφοράς «ελεύθερο στα σύνορα»·  ότι οι διαπιστούμενες τώρα τιμές για τους οίνους που εισάγονται εμφιαλωμένοι βρίσκονται σε επίπεδο γενικά ανώτερο εκείνου που απαιτεί την εφαρμμογή μιας εξισωτικής εισφοράς· ότι υπό τις συνθήκες αυτές ενδείκνυται να καθοριστεί η εξισωτική εισφορά σε 0 ECU για τους οίνους που εισάγονται εμφιαλωμένοι· ότι για τα άλλα προϊόντα καθώς και για τους οίνους που εισάγονται χύμα, δεδομένου ότι δεν διαπιστώθηκε αλλαγή τιμών, είναι σκόπιμο να συνεχισθούν οι ισχύουσες επί του παρόντος εξισωτικές εισφορές·  ότι ο παρών κανονισμός πρόκειται να αντικαταστήσει τον κανονισμό (ΕΟΚ) αριθ. 167/81 της Επιτροπής (7)· ότι, συνεπώς, πρέπει να καταργηθεί ο τελευταίος αυτός κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εξισωτικές εισφορές που εφαρμόζονται στον αμπελοοινικό τομέα καθορίζονται στο παράρτημα.  2. Ο κανονισμός (ΕΟΚ) αριθ. 167/81 καταργείται.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 54 της 5. 3. 1979, σ. 67.  (4) ΕΕ αριθ. L 337 της 2. 12. 1983, σ. 14.  (5) ΕΕ αριθ. L 118 της 1. 6. 1970, σ. 13.  (6) ΕΕ αριθ. L 149 της 17. 6. 1977, σ. 10.  (7) ΕΕ αριθ. L 19 της 22. 1. 1981, σ. 17.   ΠΑΡΑΡΤΗΜΑ  1.2.3 //   //   //   // Κλάση  του Κοινού  Δασμολογίου   // Περιγραφή   // Εξισωτικό ποσό εισφοράς   //   //   //   // ex 20.07 Α Ι  και Β Ι  // Χυμοί σταφυλών (περιλαμβανομένου και του γλεύκους σταφυλών) συμπεπυκνωμένοι ή μη, περιεκτικότητος εις πρόσθετα σάκχαρα ίσης ή κατωτέρας του 30 % κατά βάρος:  //   //   // - Λευκοί  // 0,23 ECU ανά % vol δυναμικού αλκοολικού τίτλου ανά εκατόλιτρο  //   // - Έτεροι  // 0,25 ECU ανά % vol δυναμικού αλκοολικού τίτλου ανά εκατόλιτρο  // ex 22.05 Γ  // Ερυθροί και ερυθρωποί οίνοι:  //   //   // α) Εμφανιζόμενοι σε κιβώτια που περιέχουν 2 λίτρα ή λιγότερο  // 0 ECU ανά % vol κτηθέντος αλκοολικού τίτλου ανά εκατόλιτρο  //   // β) Έτεροι  // 0,27 ECU ανά % vol κτηθέντος αλκοολικού τίτλου ανά εκατόλιτρο  // ex 22.05 Γ  // Λευκοί οίνοι:  //   //   // - Εμφανιζόμενοι υπό το όνομα της ποικιλίας οιναμπέλου Riesling ή Sylvaner  // 0 ECU ανά εκατόλιτρο (1)  //   // - Έτεροι:  //   //   // α) Εμφανιζόμενοι σε κιβώτια που περιέχουν 2 λίτρα ή λιγότερο  // 0 ECU ανά % vol κτηθέντος αλκοολικού τίτλου ανά εκατόλιτρο  //  // β) Εμφανιζόμενοι σε κιβώτια που περιέχουν περισότερο από 2 λίτρα  // 0,24 ECU ανά % vol κτηθέντος αλκοολικού τίτλου ανά εκατόλιτρο  // ex 22.05 Γ  // Γλεύκος σταφυλών, του οποίου η ζύμωσις ανεστάλη δια της προσθήκης αλκοόλης κατά την έννοια της συμπληρωματικής σημειώσεως 4 α) του κεφαλαίου 22 του Κοινού Δασμολογίου  // 0 ECU ανά % vol ολικού αλκοολικού τίτλου ανά εκατόλιτρο  // ex 22.05 Γ  // Αλκοολωμένος οίνος κατά την έννοια της συμπληρωματικής σημειώσεως 4 β) του κεφαλαίου 22 του Κοινού Δασμολογίου  // 0 ECU ανά % vol κτηθέντος αλκοολικού τίτλου ανά εκατόλιτρο  // ex 22.05 Γ  // Vin de liqueur κατά την έννοια της συμπληρωματικής σημειώσεως 4 γ) του κεφαλαίου 22 του Κοινού Δασμολογίου:  //   //   // - Προοριζόμενοι δια μεταποίησιν εις προϊόντα διάφορα εκείνων της κλάσεως 22.05 του Κοινού Δασμολογίου υπό τελωνειακόν έλεγχον ή διοικητικόν έλεγχον ισοδυνάμεων εγγυήσεων  // 0 ECU ανά εκατόλιτρο  //   // - Έτεροι  // 10 ECU ανά εκατόλιτρο  //   //   //  (1) Για να τύχουν της απαλλαγής από την εξισωτική εισφορά, η ένδειξις Riesling ή Sylvaner πρέπει να εμφαίνεται υποχρεωτικά στο έγγραφο V I 1.